Ülikool lõpetatud   ja Gaudeamus'e laulmisega!    Neljapäeval oli pidulik aktus, kus Aleksander Pulver väitis, et alles nüüd oskavat me "eristada tõde valest, näha asju õigesti" :))). Et magistriõpe olevat ikka tõeline ülikool ja   (hahahaa...!!!).    Nojah, peaks mainima, et tegelikult toimus raske töö ja higivalamine siiski bakalaureuseõppes, magister oli kordi lihtsam, õpitud sai pigem lõbu  pärast. Bakalaureuses ei möödunud päevagi ninapidi raamatus või konspektis istumata ja enne eksameid ikka 3 päeva hommikust õhtuni.    Ainus, mis magistris raskem oli - lõputöö kirjutamine. Aga ilmselt sõltub kõik siiski erialast. Programmeerida, videosid tuunida ja multikaid animeerida (õigemini - kahte viimast) on ikka tunduvalt lihtsam, kui kõrgemast matest "läbi närida".    Pärast istusime kursakaaslaste (nendega, kes lõpetasid - st kokku oli meid 3 :) ja sugulastega Bosphoruses,  ajasime juttu maast-ilmast. Hea meel küll, et läbi sai!    Meenutasin, et kunagi unistasin ülikooli minekust just Gaudeamuse laulmise pärast. Ja hiljem lisandus sellele soov neid laia äärega musti mütse õhku loopida... Viimane küll veel õnnestunud pole, aga ka see võib kord teoks saada ;) - unistustel on ju kalduvus täide minna! :)